Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: törvény (a továbbiakban: Ctv.) és az ügyvédekrõl szóló 1998. évi XI. törvény (a továbbiakban: Ütv.), az adatok forrása,
Paragraph Index: 1093

b) pontosak, teljesek, és ha szükséges idõszerûek; Álláspontom szerint, amikor a kiadó az általa jogszerûen kezelt cégadatokhoz figyelemfelkeltési célból (marketing fogásként) hozzárendelt egy nyilvánvalóan hamis személyes adatot, akkor megsértette az Ön személyes adatai védelméhez való jogát. Az Avtv. 10. §-a szerint az adatkezelõ, illetõleg tevékenységi körében az adatfeldolgozó köteles gondoskodni az adatok biztonságáról, köteles továbbá megtenni azokat a technikai és szervezési intézkedéseket és kialakítani azokat az eljárási szabályokat, amelyek e törvény, valamint az egyéb adat- és titokvédelmi szabályok érvényre juttatásához szüksé- 2006/162/II. szám gesek. Az adatokat védeni kell különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés ellen. Ez a szabály vonatkozik a jogellenesen kezelt személyes adatokra is. Bár a vizsgálat során nem volt módomban meggyõzõdni a csomagolás jellemzõirõl, amennyiben a fólia valóban annyira átlátszó volt, hogy az érintett jogellenesen kezelt személyes adatához bárki hozzáférhetett, akkor ez az eljárás sérthette az adatok biztonságos kezelésére vonatkozó törvényi rendelkezést is. Az Avtv. 17. § (1) és (2) bekezdése alapján az érintett, jogainak megsértése esetén, az adatkezelõ ellen a bírósághoz fordulhat. Azt, hogy az adatkezelés a jogszabályban foglaltaknak megfelel, az adatkezelõ köteles bizonyítani. Az Avtv. 18. §-ának (1) bekezdése szerint az adatkezelõ az érintett adatainak jogellenes kezelésével másnak okozott kárt köteles megtéríteni.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes